Rikunarita-ORG/Wikinium huggingface dataset:
# तिमिगण

| *सीटेशिया Cetacea* |
| --- |
|  |
| माँ और शिशु तिमि |
| वैज्ञानिक वर्गीकरण |
| जगत: | जंतु |
| संघ: | रज्जुकी (Chordata) |
| वर्ग: | स्तनधारी (Mammalia) |
| गण: | द्विखुरीयगण (Artiodactyla) |
| अधःगण: | **सीटेशिया** (Cetacea) ब्रिसों, १७६२ |
| गण |
|
Mysticeti
Odontoceti
†Archaeoceti (विलुप्त) |

**तिमिगण** (अंग्रेज़ी: Cetacea, सीटेशिया) विश्व भर के सागरों में विस्तृत एक मांसाहारी, फ़िन-धारी, समुद्री स्तनधारी प्राणी जातियों का क्लेड (जीववैज्ञानिक समूह) है। यह ओडोन्टोसेटाए (Odontoceti, दंतदार तिमि, जिनमें डॉलफ़िन शामिल है), मिस्टीसेटाए (Mysticeti , बैलीन तिमि) और आर्केओसेटाए (Archaeoceti, जो आधुनिक तिमि के पूर्वज थे और जिसके सदस्य विलुप्त हो चुके हैं) नामक जीववैज्ञानिक गणों में विभाजित हैं। कुल मिलाकर इस क्लेड में ८९ जातियाँ ज्ञात हैं जिनमें से ७० से अधिक ओडोन्टोसेटाए गण के भाग हैं। आणविक अनुवांशिक अध्ययन के आधार पर पता लगा है कि यह जातियाँ सम-ऊँगली खुरदार जानवरों की सम्बन्धी हैं। दरियाई घोड़ा इनका सबसे समीपी जीवित सम्बन्धी है और यह ऊँट, सूअर और अन्य रोमन्थक से भी सम्बन्धित है और इसके पूर्वज लगभग ५ करोड़ वर्ष पूर्व उनसे क्रम-विकास की प्रक्रिया द्वारा धीरे-धीरे अलग होते चले गये।

## इन्हें भी देखें

* तिमि (व्हेल)
* सूंस (डॉलफ़िन)

## सन्दर्भ
# हाँगर

| हाँगर सामयिक शृंखला: Silurian–Recent
PreЄ

Є
O
S
D
C
P
T
J
K
Pg
N
 |
| --- |
|  |
| Grey reef shark *(Carcharhinus amblyrhynchos)* |
| वैज्ञानिक वर्गीकरण |
| जगत: | Animalia |
| संघ: | Chordata |
| वर्ग: | Chondrichthyes |
| उपवर्ग: | Elasmobranchii |
| अधिगण: | **Selachimorpha** |

**हाँगर** एक पृष्ठवंशी समुद्री जल में रहने वाला प्राणी है। इसका शरीर बहुत लम्बा होता है जो शल्कों से ढका रहता है। इन शल्कों को प्लेक्वायड कहते हैं। त्वचा चिकनी होती है। त्वचा के नीचे वसा (चर्बी) की मोटी परत होती है। इसके शरीर में हड्डी की जगह उपास्थि पाई जाती है। शरीर नौकाकार होता है। इसका निचला जबड़ा ऊपरी जबड़े से छोटा होता है। अतः इसका मुँह सामने न होकर नीचे की ओर होता है जिसमें तेज दाँत होते हैं। यह एक माँसाहारी प्राणी है। शार्क के शरीर में देखने के लिए एक जोड़ी आँखें, तैरने के लिए पाँच जोड़े पखने और श्वांस लेने के लिए पाँच जोड़े क्लोम होते हैं।

## शरीर रचना

हांगर के अंग
# थिओफ्रेस्टस

थिओफ्रेस्टस
*Historia plantarum*, 1549
**थिओफ्रैस्टस** (Theophrastus) ग्रीस देश के प्रसिद्ध दार्शनिक एवं प्रकृतिवादी थे। इनका जन्म ईसा पूर्व ३७२ में, लेज़बासॅ (Lesbos) द्वीप के एरेसस (Eresus) नामक नगर में हुआ था तथा मृत्यु ईसा पूर्व २८७ में हुई। लेज़बॉस में ही इन्होंने ल्युसिपस से दर्शनशास्त्र की शिक्षा ग्रहण की और उसके बाद एथेन्स चले गए। यहाँ पर प्लेटो से संपर्क बढ़ा। प्लेटों की मृत्यु के पश्चात्‌, आपका घनिष्ठ संबंध प्रसिद्ध दर्शनिक ऐरिस्टॉट्ल से हुआ। कहा जाता है, थिओफ्रैस्टस नाम भी, बातचीत के सिलसिले में, ऐरिस्टॉट्ल का ही दिया हुआ है। ऐरिस्टॉट्ल अपने वसीयतनामों में, थिओफ्रैस्टस को ही अपने बच्चों का अभिभावक बना गए थे तथा उन्हें अपनी पुस्तकालय और मूल निबंध, लेख आदि सब कुछ सौंप गए थे। ऐरिस्टॉट्ल के कैलसिस (Chalcis) नगर चले जाने के बाद, उनके स्थापित विद्यालय के ये उत्तराधिकारी हुए और इस पद पर वे ३५ वर्ष तक (मृत्यु पर्यंत) रहे। इस विद्यालय में संसार के हर कोने से छात्र आते थे।

आपने ऐरिस्टॉट्ल के दर्शनशास्त्र का पूरा अनुकरण किया। आप की रुचि विशेषकर वनस्पतिशास्त्र एवं प्राकृतिक वस्तुओं, जैसे अग्नि, वायु आदि की ओर थी। आपने लगभग २०० निबंध एवं लेख, दर्शनशास्त्र, तर्कशास्त्र, कानून, पदार्थ विज्ञान, काल्पनिक वस्तुओं, वृक्षों, कविता आदि पर लिखे। इनमें से बहुतों का कोई पता नहीं लगता है। आपकी मुख्य रचनाओं में वनस्पतिशास्त्र पर लिखे दो निबंध हैं : पहला "वनस्पतियों का इतिहास" तथा दूसरा "पौधों के प्रवर्तक" है। प्राचीन तथा मध्य काल में लिखे हुए वनस्पतिशास्त्र के ग्रंथों में इनका बड़ा महत्व है।

थिओफ्रैस्टस की एक अन्य रचना में उनके समय के जीवन का सुंदर चित्रण है।

## बाहरी कड़ियाँ

* *Enquiry into plants and minor works on odours and weather signs*, translated by Sir Arthur Hort, (1916), Volume 1, Volume 2, at the Internet Archive.
* Theophrastus work "On Stones" full text + annotation
* *Theophrastus of Eresus on winds and on weather signs*, (1894), by J. G. Wood, G. J. Symons, at the Internet Archive.
* *Theophrastus and the Greek physiological psychology before Aristotle*, by George Malcolm Stratton, (1917), at the Internet Archive. Contains a translation of *On the Senses* by Theophrastus.
* Theophrastus work "The Characters" English translation
* *The Characters of Theophrastus*, translated by J. M. Edmonds, (1929), at the Internet Archive.
* Diogenes Laërtius, *Life of Theophrastus*, translated by Robert Drew Hicks (1925).
* Peripatetic Logic: The Work of Eudemus of Rhodes and Theophrastus of Eresus
* The Oblivion of Being after Aristotle: Theophrastus' Metaphysics
# विद्वतावाद

विश्वविद्यालय व्याख्याता का चौदवीं सदी का एक चित्र
**विद्वतावाद** अथवा **स्कॉलास्टिसिज़्म** (Scholasticism) मध्ययुगीन दर्शन पद्धति थी। इसमें अरस्तुवाद की 10 वर्गों पर आधारित दार्शनिक विश्लेषण की एक महत्वपूर्ण जैविक पद्धति को नियोजित किया। ईसाई विद्वतावाद का उभार मठवासी विद्यालयों में हुआ और यह शैक्षिक यहूदी-इस्लामी दर्शन में उन्नत हुआ और इसके परिणामस्वरूप अरस्तु के काम की पुनः खोज हुई। उनके तत्त्वमीमांसा और रुढ़ीवादी लैटिन कैथोलिक त्रित्व मीमांसा के मध्य सामंजस्य बिठाने के प्रयास से ये मठवासी विद्यालय प्रारंभिक यूरोपीय मध्ययुगीन विश्वविद्यालयों का आधार बने। इन्होंने ही आधुनिक विज्ञान का विकास में योगदान दिया। इस परम्परा ने 1100 से 1700 तक शिक्षा पर प्रभुत्व रखा। विद्वतावाद का उत्थान इन विद्यालयों से नजदीकी से जुड़े हुये थे और इससे इटली, फ्रान्स, पुर्तगाल, स्पेन और इंग्लैण्ड का उभार हुआ।

विद्वतावाद एक दर्शन अथवा धार्मिक सिद्धान्त से अधिक सीखने की विधि है। चूँकि यह ज्ञान के विस्तार के लिए अनुमान और अन्तर्विरोध हल करने के लिए द्वंद्वात्मक तर्कपद्धति पर ज़ोर देता है। विद्वतावाद विचार कठोर वैचारिक विश्लेषण और भेदों के सावधानीपूर्वक चित्रण के लिए भी जाना जाता है। कक्षा में और लेखन में, यह अक्सर स्पष्ट वाद-विवाद का रूप ले लेता है। इस परंपरा से लिए गए किसी विषय को प्रश्न के रूप में उठाया जाता है, दूसरे पक्ष द्वारा प्रतिक्रियाएं दी जाती हैं, एक प्रतिप्रस्ताव पर तर्क दिया जाता है और विपक्षी तर्कों का खंडन किया जाता है। कठोर द्वंद्वात्मक पद्धति पर जोर देने के कारण, विद्वतावाद को अंततः अध्ययन के कई अन्य क्षेत्रों में भी लागू किया गया।

## सन्दर्भ
# लैमार्क

जीन बैप्टिस्ट डी लामार्क
**लैमार्क** या जीन बैप्टिस्ट पियेर आंत्वान द मॉनेट शीवेलियर द (Lamark, Jean Baptiste Pierre Antoine De Monet Chevalier De; 1744 से 1829 ई.) फ्रांसीसी जैवविज्ञानी थे। लामार्क प्रथम वैज्ञानिक थे, जिन्होंने कशेरुकी और अकशेरुकी जीवों में भेद किया और सर्वप्रथम इनवर्टीब्रेट (invertebrate) शब्द का उपयोग किया। 1802 ई. में इन्होंने जीव, या पौधों के अध्ययन के लिए बायोलोजी (Biologie) शब्द का उपयोग किया। इन्होंने मौसम विज्ञान और मौसम की पूर्वसूचनाओं से संबंधित वार्षिक रिपोर्टों का भी प्रकाशन किया था। ये विकासवाद के जन्मदाता हैं। इनका विकासवाद का सिद्धांत **लामार्कवाद** कहलाता है।

## जीवनी

का जन्म 12 अगस्त 1744 को बैजेंटाइन के पिकार्डी में हुआ था। 17 वर्ष की आयु में ये सेना में भर्ती हो गए और सन् 1763 में सैनिक जीवन त्याग कर पैरिस चले गए, जहाँ इन्होंने वनस्पतिशास्त्र का अध्ययन किया। 1778 ई इनकी फ्लोर फ्रैंशाइज (Flore Francasie) नामक पुस्तक प्रकाशित हुई। इसके दूसरे वर्ष एकेडेमी सायंस के वनस्पति विभाग में इनकी नियुक्ति हो गई, पर ये इसे छोड़कर समकालीन, फ्रांसीसी, प्राकृतिक विज्ञानी, बुफॉन् के पुत्रों के साथ यात्रा पर प्रशिक्षक के रूप में चले गए। यात्रा से दो वर्ष बाद लौटने पर ये शाही बाग के वनस्पति संग्रहालय के रक्षक नियुक्त हुए। 1793 ई. में ये अजायबघर में प्रोफेसर नियुक्त हुए और अकशेरुकी संग्रह का उत्तरदायित्व लिया। यहाँ इन्होंने 1819 ई. तक, अपने अंधे होने तक, कार्य किया। इनका बुढ़ापा बड़ी गरीबी में बीता। 18 दिसम्बर 1829 ई. को इनका देहावसान हो गया।

## लामार्कवाद

## बाहरी कड़ियाँ

* The Imaginary Lamarck: A Look at Bogus "History" in Schoolbooks by Michael Ghiselin
* Epigenetics: Genome, Meet Your Environment
* Science Revolution Followers of Lamark
* Jean-Baptiste Lamarck: works and heritage, online materials about Lamarck (23.000 files of Lamarck's herbarium, 11.000 manuscripts, books, etc.) edited online by Pietro Corsi (Oxford University) and realised by CRHST-CNRS in France.
* Biography of Lamarck at University of California Museum of Paleontology
* Larry Feig et al., Transgenerational Rescue of a Genetic Defect in Long-Term Potentiation and Memory Formation by Juvenile Enrichment, *The Journal of Neuroscience*, 2009 (transgenerational, i.e. Lamarckian, effects in mice offspring)।
# जीवन वृक्ष (विज्ञान)

डार्विन के **ओरिजिन ऑफ स्पेसीज बाय नेचुरल सेलेक्शन** (१८५९) में चित्रित जीवन वृक्ष ; इस पुस्तक में यही एकमात्र चित्र था।
चार्ल्स डार्विन का विश्वास था कि समय के साथ जीवों का अधिक विकसित अवस्था को प्राप्त करने (फिलोजेनी) के प्राकृतिक प्रक्रिया को एक रूपक के रूप में **जीवन वृक्ष** (Tree of Life) द्वारा दर्शाया जा सकता है। आधुनिक समय में इस विचार का नाम **फिलोजेनिक वृक्ष** है।

**द एवोल्यूशन आफ़ मैन** (१८७९) में अर्न्स्त हैकेल द्वारा विचारित जीवन वृक्ष
## इन्हें भी देखें

* उत्परिवर्तन
* जीवों का वर्गीकरण

## बाहरी कड़ियाँ

* Tree of Life Web Project - explore complete phylogenetic tree interactively
* Tree of Life illustration - A modern illustration of the complete tree of life.
* Science Magazine Tree of Life - Sample tree of life from Science journal.
* Science journal issue - Issue devoted to the tree of life.
* -Report on recent paper on "pruning" of the tree of life model.
* The Tree of Life by Garrett Neske, The Wolfram Demonstrations Project: "presents an interactive tree of life that allows you to explore the relationships between many different kinds of organisms by allowing you to select an organism and visualize the clade to which it belongs."
# पारवर्गी

क्लेडोग्राम चित्र, जिसमें नीले व लाल रंग के समूह दोनों एकवर्गी (मोनोफायलिटिक) हैं क्योंकि दोनों का एक अलग-अलग सांझा पूर्वज है, जबकि हरा समूह पारवर्गी (पैराफायलिटिक) है
जीवविज्ञान में जीवों के किसी समूह के सन्दर्भ में **पारवर्गी** या **पैराफायली** (Paraphyly) वह दशा होती है जिसमें उस समूह की सदस्य जातियों का सांझी पूर्वज जाति और अधिकतर संतान जातियाँ सम्मिलित हों, सिवाय कुछ एकवर्गी (मोनोफायली) उपसमूहों को छोड़कर। इस के विपरीत एकवर्गी (मोनोफायली) की सदस्य जातियाँ एक ही क्लेड बनाती हैं, अर्थात उनमें एक सांझे पूर्वत की पूर्वी संतति शामिल होती है।

## इन्हें भी देखें

* क्लेड
* बहुवर्गी
* एकवर्गी
* सांझा पूर्वज

## सन्दर्भ
# बहुवर्गी

क्लेडोग्राम चित्र, जिसमें नीले व लाल रंग के समूह दोनों एकवर्गीय (मोनोफायलिटिक) हैं (अर्थात उनके अपने-अपने भिन्न सांझे पूर्वज हैं), और अगर इन दोनों का कुछ जीववैज्ञानिक समानताओं के आधार पर समूह बनाया जाए तो वह बहुवर्गी (पोलीफायलिटिक) कहलाएगा
जीवविज्ञान में जीवों के किसी समूह के सन्दर्भ में **बहुवर्गी** या **पोलीफायली** (Polyphyly) वह दशा होती है जिसमें दो या उस से अधिक एकवर्गी (मोनोफायली) समूहों को इस आधार पर सम्मिलित करा जाता है कि उनमें कुछ जीववैज्ञानिक लक्षण सामान होते हैं, जिस से उन जातियों में अभिसारी क्रमविकास (कॉनवेर्जन्ट एवोल्यूशन) के प्रमाण दिखते हैं। यह पारवर्गी (पैराफायली) से भिन्न है, जिनमें एक सांझी पूर्वज जाति होती है लेकिन जीववैज्ञानिक समानताओं की उपस्थिति अनिवार्य नहीं है।

## इन्हें भी देखें

* क्लेड
* एकवर्गी
* पारवर्गी
* सांझा पूर्वज

## सन्दर्भ
# मोनेरा

| मोनेरा |
| --- |
|  |
| वैज्ञानिक वर्गीकरण |
| जगत् |
|
जीवाणु प्राच्य |

**मोनेरा** जगत् के अन्तर्गत सभी प्राक्केन्द्रकी जीवाणु आते हैं। ये सूक्ष्मजीवियों में सर्वाधिक संख्या में होते हैं और लगभग सभी स्थानों पर पाए जाते हैं। मुष्टि भर मिट्टी में शतों प्रकार के जीवाणु देखे गए हैं। ये उष्ण जल के निर्झरों, मरुस्थल, बर्फ़ एवं गहरे समुद्र जैसे विषम एवं प्रतिकूल वास स्थानों, जहाँ दूसरे जीव कठिनता से ही जीवित रह पाते हैं, में भी पाए जाते हैं। कई जीवाणु तो अन्य जीवों पर या उनके भीतर परजीवी के रूप में रहते हैं। जीवाणु को उनके आकार के आधार पर चार समूहों: गोलाकार कॉक्कस (बहुवचन कॉक्की), छड़ाकार बैसिल्लस (बहुवचन बैसिल्ली) अल्पविराम के आकार के विब्रियम (बहुवचन विब्रियो) तथा सर्पिलाकार स्पिरिल्लम (बहुवचन स्पिरिल्ला) में बाँटा गया है।

यद्यपि संरचना में जीवाणु अत्यन्त सरल प्रतीत होते हैं; किन्तु इनका व्यवहार अत्यन्त जटिल होता है। चयापचय की दृष्टि से अन्य जीवधारियों की तुलना में जीवाणु में बहुत अधिक वैविध्य पाई जाती है। उदाहरणार्थ वे अपना भोजन अकार्बनिक पदार्थों से संश्लेषित कर सकते हैं। ये प्रकाश संश्लेषी स्वपोषी अथवा रसायन संश्लेषी स्वपोषी होते हैं। अधिकांश जीवाणु परपोषी होते हैं, क्योंकि वे भोजन के लिए अन्य जीवों या मृत कार्बनिक पदार्थों पर निर्भर होते हैं।

## सन्दर्भ
# सुकेन्द्रिक

कुछ युकेरियोटी जीव
सुकेन्द्रिकों में डी॰एन॰ए
**सुकेन्द्रकी जीव**(Eukaryota) उन सभी जीवों को कहा जाता है जिनकी कोशिकाओं के अन्दर केंद्रक कला से घिरा एक केन्द्रक हो। सुकेन्द्रिक और प्राक्केन्द्रकी कोशिकाओं में सबसे बड़ा अंतर यह होता है कि सुकेन्द्रिक कोशिकाओं में एक केन्द्रक होता है जिसके अन्दर आनुवंशिक सामान होता है। जीवविज्ञान में सुकेन्द्रिक कोशिकाओं वाले जीवों के टैक्सोन को 'सुकेंद्रिक' कहते हैं।

प्राक्केन्द्रकी जीव तथा आर्किया को छोड़कर लगभग सभी जीव और वनस्पतियाँ सुकेन्द्रकी जीवों के अन्तर्गत आ जातीं हैं। अर्थात वनस्पतियाँ, जन्तु, कवक, अवपंक मोल्ड्स, प्रोटोज़ोआ और शैवाल सभी सुकेन्द्रकी जीव हैं।

## शब्दोत्पत्ति

यूनानी भाषा में 'यु' (ευ, eu) का मतलब 'अच्छा' और 'केरी' (καρυ, kary) का मतलब 'बीज' या (बादाम या अख़रोट की) 'गरी' होता है। युकेरियोट कोशिकाओं में एक स्पष्ट केंद्र (केन्द्रक, यानि न्यूक्लियस) होता है इसलिए उन्हें 'अच्छा बीज' या 'युकेरियोट' कहा जाता है। संस्कृत और यूनानी दोनों हिन्द-यूरोपीय भाषाएँ हैं, इसलिए उनमें बहुत से सजातीय शब्द हैं। यही सजातीयता 'यु-सु' में है।

## इन्हें भी देखें

* प्राक्केन्द्रकी जीव (प्रोकेरियोट)
* केन्द्रक
* कोशिका

## सन्दर्भ
# कोशिका केन्द्रक

| कोशिका विज्ञान |
| --- |
| केन्द्रक |
| प्रारूपी केन्द्रक के घटक:
1. कोशिका झिल्ली
1.a. बाहरी झिल्ली
1.b. आंतरिक झिल्ली
2. केन्द्रिका
3. केन्द्रकद्रव्य
4. क्रोमैटिन
4.a. हेटरोक्रोमेटिन
4.b. यूक्रोमैटिन
5. राइबोसोम
6. केन्द्रक रंध्र |

कोशिकाओं के एक समूह में केन्द्रक नीली स्याही द्वारा सने हुए
कोशिका विज्ञान में **केन्द्रक** वनस्पतियों, प्राणियों और सुकेन्द्रक जीवों की अधिकांश कोशिकाओं में एक झिल्ली द्वारा बंद एक भाग (या कोशिकांग) होता है। सुकेन्द्रक जीवों की हर कोशिका में अधिकतर एक केन्द्रक होता है, लेकिन स्तनधारियों की लाल रक्त कोशिकाओं में कोई केन्द्रक नहीं होता और ओस्टियोक्लास्ट कोशिकाओं में कई केन्द्रक होते हैं। प्राणियों के केन्द्रकों का व्यास लगभग ६ माइक्रोमीटर होता है और यह उनकी कोशिकाओं का सबसे बड़ा कोशिकांग होता है।

कोशिका केन्द्रकों में कोशिकाओं की अधिकांश आनुवंशिक सामग्री होती है, जो कई लम्बे डी॰ ऍन॰ ए॰ अणुओं में सम्मिलित होती है, जिनके रेशों कई प्रोटीनों के प्रयोग से गुण सूत्रों (क्रोमोज़ोमों) में संगठित होते हैं। इन गुण सूत्रों में उपस्थित जीन कोशिका का जीनोम होते हैं और कोशिका की प्रक्रियाओं को संचालित करते हैं। केन्द्रक इन जीनों को सुरक्षित रखता है और जीन व्यवहार संचालित करता है, यानि केन्द्रक कोशिका का नियंत्रणकक्ष होता है। पूरा केन्द्रक एक लिपिड द्विपरत की बनी झिल्ली द्वारा घिरा होता है जो केन्द्रक झिल्ली (nuclear membrane) कहलाती है और जो केन्द्रक के अन्दर की सामग्री को कोशिकाद्रव्य से पृथक रखता है। केन्द्रक के भीतर केन्द्रक आव्यूह (nuclear matrix) कहलाने वाला रेशों का ढांचा होता है जो केन्द्रक को आकार बनाए रखने के लिए यांत्रिक सहारा देता है, ठीक उसी तरह जैसे कोशिका कंकाल पूरी कोशिका को यांत्रिक सहारा देता है।

## इन्हें भी देखें

* कोशिकांग
* सुकेन्द्रिक जीव
* गुण सूत्र
* कोशिकाद्रव्य
* परमाणु नाभिक (Atomic nucleus)

## सन्दर्भ
# ऐक्टीनोबैक्टीरिया

| ऐक्टीनोबैक्टीरिया Actinobacteria |
| --- |
|  |
| सूक्ष्मदर्शी में ऐक्टीनोमाइसीस इज़राइली |
| वैज्ञानिक वर्गीकरण |
| अधिजगत: | बैकटीरिया (Bacteria) |
| अश्रेणीत: | टेराबैक्टीरिया (Terrabacteria) |
| संघ: | ऐक्टीनोबैक्टीरिया (Actinobacteria) गुडफ़ेलो, 2012 |
| वर्ग |
| * Rubrobacteria
* Thermoleophilia
* Coriobacteriia
* Acidimicrobiia
* Nitriliruptoria
* Actinobacteria
 |

**ऐक्टीनोबैक्टीरिया** (Actinobacteria) ग्राम-धनात्मक बैक्टीरिया का एक जीववैज्ञानिक संघ हैं। यह जल और थल दोनों पर उगते हैं, और इनका मानवों के लिए बहुत आर्थिक महत्व है क्योंकि कृषि और वन दोनों मृदा (मिट्टी) में ऐक्टीनोबैक्टीरिया द्वारा दिए गए योगदानों पर निर्भर हैं।

धरती में ऐक्टीनोबैक्टीरिया की कुछ जातियाँ फफूंद की तरह मृत जीवों के शरिरों के कार्बनिक पदार्थों को तोड़कर खाद बना देती हैं, जिसके अणु वनस्पतियों का पोषण करते हैं। ऐसे ऐक्टीनोबैक्टीरिया कोलोनियाँ बनाकर अपने माइसीलियम फैला देते हैं। कुछ ऐक्टीनोबैक्टीरिया जातियाँ (जैसे कि फ़्रैंकिया) वनस्पतियों की जड़ों में सहजीवी बनकर रहते हैं और वनस्पतियों से आहार पाकर उन्हें बदले में नाइट्रोजन पहुँचाते हैं। लेकिन कुछ अन्य जातियाँ ऐसी भी हैं जो अन्य जीवों में रोगकारक हैं।

## इन्हें भी देखें

* टेराबैक्टीरिया
* माइसीलियम
* फफूंद

## सन्दर्भ
# विषाणु

| विषाणु |
| --- |
|  |
| विषाणु |
| विषाणु वर्गीकरण |
| Group: | 1-7 |

**विषाणु** अकोशिकीय अतिसूक्ष्म जीव हैं जो केवल जीवित कोशिका में ही वंश वृद्धि कर सकते हैं। ये नाभिकीय अम्ल और प्रोटीन से मिलकर गठित होते हैं, शरीर के बाहर तो ये मृत-समान होते हैं परंतु शरीर के अंदर जीवित हो जाते हैं। इन्हे क्रिस्टल के रूप में एकत्रित किया जा सकता है। एक विषाणु बिना किसी सजीव माध्यम के पुनरुत्पादन नहीं कर सकता है। यह सैकड़ों वर्षों तक सुषुप्ति में रह सकता है और जब भी एक जीवित माध्यम या धारक के संपर्क में आता है, तो उस जीव की कोशिका को भेद कर आच्छादित कर देता है और जीव बीमार हो जाता है। एक बार जब विषाणु जीवित कोशिका में प्रवेश कर जाता है, वह कोशिका के मूल आरएनए एवं डीएनए की आनुवंशिक संरचना को अपनी आनुवंशिक सूचना से बदल देता है और संक्रमित कोशिका अपने जैसे संक्रमित कोशिकाओं का पुनरुत्पादन शुरू कर देती है।

विषाणु का शाब्दिक अर्थ विषाक्त अणु या कण होता है। सर्वप्रथम सन 1716 में चिकित्सक एडवर्ड जेनर ने ज्ञात किया कि चेचक, विषाणु के कारण होता है। उन्होंने चेचक के टीके का आविष्कार भी किया। इसके बाद सन 1886 में एडोल्फ मेयर ने बताया कि तम्बाकू में मोज़ैक रोग एक विशेष प्रकार के विषाणु के द्वारा होता है। रूसी वनस्पति शास्त्री द्मित्री इवानफ़्स्की ने भी 1892 में तम्बाकू मोजैक रोग का अध्ययन करते समय विषाणु के अस्तित्व का पता लगाया। मार्टिनस बेयरिंक और बोर ने भी तम्बाकू के पत्ते पर इसका प्रभाव देखा और उसका नाम तम्बाकू मोज़ैक रखा। मोज़ैक शब्द रखने का कारण इनका मोज़ैक के समान तम्बाकू के पत्ते पर चिह्न पाया जाना था।

विषाणु, लाभप्रद एवं हानिकारक दोनों प्रकार के होते हैं। जीवाणुभोजी विषाणु एक लाभप्रद विषाणु है, यह हैजा, पेचिश, टायफायड आदि रोग उत्पन्न करने वाले जीवाणुओं को नष्ट कर मानव की रोगों से रक्षा करता है। कुछ विषाणु पौधे या जन्तुओं में रोग उत्पन्न करते हैं एवं हानिप्रद होते हैं।इन्फ्लुएंज़ा, पोलियो जैसे विषाणु रोग उत्पन्न करने वाले प्रमुख विषाणु हैं। सम्पर्क द्वारा, वायु द्वारा, भोजन एवं जल द्वारा तथा कीटों द्वारा विषाणुओं का संचरण होता है परन्तु विशिष्ट प्रकार के विषाणु विशिष्ट विधियों द्वारा संचरण करते हैं। एचआइवी यौन सम्पर्क के माध्यम से और रक्त के सम्पर्क में आकर संक्रमित कई विषाणुओं में से एक है।

"विषाणु कोशिका के बाहर तो मरे हुए रहते है लेकिन जब ये कोशिका में प्रवेश करते है तो इनका जीवन चक्र प्रारम्भ होने लगता है"

**विषाणु के प्रकार** :- परपोषी प्रकृति के अनुसार विषाणु तीन प्रकार के होते हैं।

* 1.पादप विषाणु
* 2.जन्तु विषाणु
* 3.जीवाणु भोजी विषाणु

## जीवाणु और विषाणु में अन्तर

| जीवाणु | विषाणु |
| --- | --- |
| \* जीवाणु एक कोशिकीय जीव है | विषाणु अकोशिकीय होता है। |
| \* जीवाणु सुसुप्त अवस्था मे नहीं रहते हैं। | विषाणु जीवित कोशिका के बाहर सुसुप्त अवस्था मे हजारों साल तक रह सकते है और जब भी इन्हें जीवित कोशिका मिलती है ये जीवित हो जाते हैं। |
| \* जीवाणु का आकार विषाणु से बड़ा होता है और इन्हें प्रकाशीय सूक्ष्मदर्शी द्वारा देखा जा सकता है। | विषाणु का आकार जीवाणु से छोटा होता है। विषाणु को इलेक्ट्रॉन सूक्ष्मदर्शी द्वारा देखा जाता है। |
| \* इन्हें संग्रह नहीं किया जा सकता। | इन्हें निर्जीव की भांति क्रिस्टल के रूप में संग्रह कर सकते हैं। |

## इन्हें भी देखें

* कोरोनावायरस

## सन्दर्भ

1. corona virus bf.7 varient in Hindi :- COVID bf. 7 कोरोना bf.7 वैरीअंट इसके लक्षण (symptoms) और यह कैसे फैलता है व इसके बचाव Archived 2022-12-24 at the वेबैक मशीन
# एर्न्स्ट हेक्केल

| **एर्न्स्ट हाइनरिख हेकेल** |
| --- |
|  |
| जन्म |
16 फ़रवरी 1834  |
| मौत |
अगस्त 9, 1919(1919-08-09) (उम्र 85 वर्ष)  |
| राष्ट्रीयता |
जर्मन |

26 वर्ष की आयु में **एर्न्स्ट हैक्केलएर्न्स्ट हाइनरिख हेकेल**, (Ernst Heinrich Haeckel, १६ फ़रवरी १८३४ - ९ अगस्त १९१९), जर्मन प्राणिविज्ञानी, प्राध्यापक, कलाकर तथा दार्शनिक थे। इन्होने हजारों जीवजन्तुओं को खोजा, उनका वर्न किया एवं उनका नामकरण किया। हेक्केल ने डार्विन के सिद्धान्तों को जर्मनी में प्रचारित-प्रसारित किया।

## जीवनी

एर्न्स्ट हेक्केल का जन्म प्रशिया के पॉट्सडैम नगर में हुआ था। इन्होंने बर्लिन, वर्ट् सबुर्ख (Wurzburg) तथा विएना में फ़िख़ों (Virchone), कलिकर (Kolliker) तथा जोहैनीज़ मुलर (Johannes Muller) के अधीन अध्ययन कर चिकित्साशास्त्र के स्नातक की उपाधि सन् 1857 में प्राप्त की।

कुछ समय तक चिकित्सक का काम करने के पश्चात् आप जेना विश्वविद्यालय में प्राणिविज्ञान के प्रवक्ता तथा सन् 1865 में प्रोफेसर नियुक्त हुए।

डार्विन के सिद्धांत से बहुत प्रभावित होकर आपने "सामान्य आकारिक" पर महत्वपूर्ण ग्रंथ सन् 1866 में, दो वर्ष बाद "सृजन का प्रकृतिविज्ञान" तथा सन् 1874 में "मानवोद्भवविज्ञान" शीर्षक ग्रंथ लिखे। प्राणियों के विकास में पुनरावर्ती क्रमों का इन्होंने प्रतिपादन किया तथा जंतुओं के आपसी सबंधों का दिग्दर्शन कराने के लिए एक आनुवंशिक सारणी तैयार की। रेडियोलेरिया, गहन सागरीय मेड्युसाओं तथा सेराटोसाओं और साइफॉनोफोराओं पर अत्युत्तम प्रबंध लिखने के अतिरिक्त हेकेल ने व्यवस्थित जातिवृक्ष नामक एक बड़ा ग्रंथ भी लिखा। इनके कुछ अन्य वैज्ञानिक ग्रंथ बड़े लोकप्रिय हुए।

विकास सिद्धांत (Evolution theory) के दार्शनिक पहलू का भी अपने गंभीर अध्ययन किया तथा धर्म के स्थान पर एक वैज्ञानिक अद्वैतवाद का प्रचार किया। हेकेल के अद्वैतवाद में प्रकृति का कोई उद्देश्य या अभिकल्पना, नैतिक व्यवस्था, मानवीय स्वतंत्रता अथवा वैयक्तिक ईश्वर को कोई स्थान नहीं है। हेकेल ने अपने समय के बुद्धिजीवियों में स्वतंत्र विचार करने की एक लहर उत्पन्न कर दी तथा प्रायोगिक जीवविज्ञान के विकास में महत्वपूर्ण योगदान दिया।

* सागरीय एनिमोन
* कुन्स्टफ़ोर्मेन
* कुन्स्टफ़ोर्मेन

## बाहरी कड़ियाँ

* Marine Biological Laboratory Library — An exhibition of material on Haeckel, including background on many *Kunstformen der Natur* plates
* University of California, Berkeley — Ernst Haeckel biography
* Ernst Haeckel – Evolution's controversial artist. A slide-show essay about Ernst Haeckel.
* *Kunstformen der Natur*, Wikimedia Commons: over 100 detailed animal drawings.
* *Kunstformen der Natur*, scanned (from biolib.de Stuebers Online Library)
* PNG alpha-transparencies of Haeckel's "Kustformen der natur"
* Proteus — An animated documentary film on the life and work of Ernst Haeckel
* Ernst Haeckel Haus and Ernst Haeckel Museum in Jena
# प्राक्केन्द्रकी जीव

**प्राक्केन्द्रकी जीव** ऐसे जीवों को कहा जाता है जिनकी कोशिकाओं में झिल्लियों में बंद केन्द्रक नहीं होता। इनके विपरीत सुकेन्द्रिक कोशिकाओं में एक झिल्ली से घिरा हुआ केन्द्रक होता है जिसके अन्दर आनुवंशिक सामान होता है। अधिकतर अकेन्द्रिक जीव एककोशिकीय होते हैं यद्यपि कुछ के जीवनक्रम में कभी-कभी एक बहुकोशिकीय अन्तराल भी आता है।

## शब्दोत्पत्ति

यूनानी भाषा में 'प्रो' (πρό, pro) का मतलब '(किसी चीज़ से) पहले' और 'केरी' (καρυ, kary) का मतलब 'बीज' या (बादाम या अख़रोट की) 'गरी' होता है। यानि प्रोकेरियोट कोशिकाएँ केन्द्रक के बनने से पहले की (अधिक रूढ़ी) कोशिकाएँ हैं। इसी तरह हिन्दी में 'प्राक्केन्द्रकी' = प्राक् + केन्द्रकी = वे कोशिकाएँ जो सुकेन्द्रकी कोशिकाओं के पहले बनीं थीं।

## इन्हें भी देखें

* सुकेंद्रिक (युकेरियोट)
* केन्द्रक
* कोशिका

## सन्दर्भ
# प्राकृतिक इतिहास

पादपों एवं जन्तुओं के वैज्ञानिक अनुसंधान को **प्राकृतिक इतिहास** (Natural history) कहते हैं। इसमें प्रयोगों के बजाय प्रेक्षणों पर अधिक ध्यान दिया जाता है।

## इन्हें भी देखें

* राष्ट्रीय प्राकृतिक इतिहास संग्रहालय, नई दिल्ली

## बाहरी कड़ियाँ

* A History of the Ecological Sciences by Frank N. Egerton
* Natural History Museum, London
* London Natural History Society
* Birmingham Natural History Society
* Bombay Natural History Society, India
* Glasgow Natural History Society
* Manchester Microscopical & Natural History Society
* Scarborough Field Naturalists' Society
* Sorby Natural History Society, Sheffield
* American Museum of Natural History, New York
* Burke Museum of Natural History and Culture, Seattle
* Field Museum of Natural History, Chicago
* Rhode Island Natural History Survey
* Natural History New Zealand Ltd
* Natural History Network
* The Naturalist's Net Online Forum
* Slater Museum of Natural History, Tacoma
* University of Oregon Museum of Natural and Cultural History, Eugene
* Vancouver Natural History Society, Vancouver Canada
* Western Society of Naturalists
* Natural History of New England by Thomas Morton of Merrymount (circa 1637) at ANCIENTLIGHTS.ORG
# प्रभेद (जीवविज्ञान)

जीव विज्ञान में, **प्रभेद** या **उपभेद** (अंग्रेजी: Strain; स्ट्रेन) एक आनुवंशिक प्रकार, एक उपप्रकार या जैविक प्रजातियों के भीतर एक संवर्धन (कल्चर) है। प्रभेदों को अक्सर ऐसी स्वाभाविक कृत्रिम अवधारणाओं के रूप में देखा जाता है, जिनका विशिष्ट उद्देश्य आनुवांशिक अलगाव होता है। प्रभेदों को सबसे आसानी से सूक्ष्म जीव विज्ञान में देखा जाता है जहां इन्हें एक एकल कोशिका कॉलोनी से प्राप्त किया जाता है और आमतौर पर पेट्री डिश के भौतिक अवरोधों द्वारा संगरोध किया जाता है। आमतौर पर विषाणु विज्ञान (वायरोलॉजी), वनस्पति विज्ञान, और प्रयोगात्मक अध्ययनों में उपयोग किए जाने वाले कृन्तकों (मूषकों) को भी प्रभेदों के द्वारा संदर्भित किया जाता है।

## सन्दर्भ